runetrust/blame-folketinget-dk huggingface dataset:
Poul Nyrup Rasmussen (S), 1999-01-28:
En del af regeringens betænkeligheder ved at følge Venstre på feltet handler ikke mindst om risikoen for at reducere domstolene til et sted, hvor der gives et gummistempel til de helt oplagte tilfælde, eksempelvis at Told og Skat ønsker at se på et momsregnskab i en konkret virksomhed, hvilket har været blandt det, der har været brugt i argumentationen.
Martin Henriksen (DF), 2017-03-23:
Og så ville man jo også sikre, at dem, man så tog til Danmark, hvis det så var 500 eller 1.000, eller hvor mange det var, rent faktisk også ville være nogle, som ikke selv havde ressourcerne til at komme til Europa og dermed også være de mest udsatte og dem, som jo reelt er flygtninge, og ikke dem, der kommer herop, som jo er at betragte som immigranter?
Per Stig Møller (KF), 2007-12-11:
Den nederlandske holdning var, at resultatet af folkeafstemningen om forfatningstraktaten i juni 2005 naturligvis skulle respekteres, og at man herefter ønskede en traktat, der i form og indhold var væsensforskellig fra forfatningstraktaten, med andre ord, at alle føderale eller forfatningsmæssige elementer skulle udgå.
Søren Kolstrup (EL), 1999-01-14:
Og hvis man nu sammenligner loven om Statstidende med denne redegørelse, som i princippet kunne tænkes at være af rent administrativ karakter, så synes jeg, vi skal overveje meget nøje: Skal vi fortsætte ad den administrative vej, eller skal vi måske sørge for, at en lang række af de her klumper bliver inddraget i et lovgivningsmæssigt arbejde?
Margrethe Vestager (RV), 2005-06-10:
Den kommunal medfinansiering bliver jo fastlagt nu, og er det fru Inger Støjbergs mening, at udligningsreformen så at sige skal gøre den kommunale medfinansiering til en del af de kriterier, udligningsreformen skal tage højde for, sådan at de meget forskellige kommunale bidrag bliver neutraliseret i udligningsreformen?
Charlotte Antonsen (V), 1999-11-16:
Nu er der selvfølgelig gået nogle år siden november 1996, men det er vel ikke noget, som fører til de helt store udsving, så jeg vil gerne på den baggrund høre: Er der nogle væsentlige ting, der har ændret sig, sådan så vi ikke i dag taler om et provenutab på 1,5 til 2 mia. kr., men måske et endnu større tal?
Tommy Dinesen (SF), 1998-02-19:
Med hensyn til de hurtigfærger, der har været diskuteret, har SF den holdning, at vi ikke mener, at man - som der også har været tale om - skal chartre nogen af dem, der ligger i nogle af havnene rundt omkring i verden, for de fleste af dem har dieselmotorer, og det, der var afgørende for SF, da vi sidste gang diskuterede det her, var, at den fremtidige færgebetjening får et energiregnskab.
Jørn Neergaard Larsen (V), 2016-02-24:
Det er op til den enkelte at vælge, om man vil lægge vægt på at købe sine ting hos en virksomhed med en bestemt profil, f.eks. en grøn profil, en bestemt politisk profil, religiøs profil, idealistisk profil eller en virksomhed med eller uden overenskomst.
Troels Lund Poulsen (V), 2008-05-23:
Jeg har som sagt sympati for sigtet med forslaget, nemlig at fortsætte reduktionen i pesticidanvendelse og sikre, at pesticidanvendelsen sker under hensyntagen til natur og miljø, men ved at fremsætte forslaget netop nu foregriber fru Mette Gjerskov resultatet af den fremrykkede evaluering af pesticidplanen.
Simon Emil Ammitzbøll (RV), 2008-03-11:
Amnesty International anfører, at der ikke i sig selv er retssikkerhedsmæssige betænkeligheder ved, at der gives de kompetente, retshåndhævende myndigheder i andre medlemslande en begrænset søgeadgang i Det Centrale Dna-profilregister og i politiets Centrale Fingeraftryksregister.
Christian Juhl (EL), 2015-10-20:
Der er landene nødt til at indse, at hvis der skal være så meget trafik, som der er planer om, hvis der skal være så meget aktivitet deroppe, så skal der en helt anderledes aktivitet til, og man skal investere i det, og der ser jeg pengene brugt bedre til de opgaver end til de mere offensive militæropgaver.
Ole Sohn (SF), 1999-05-05:
Det er jo klart, at det at få en ministertilkendegivelse af, at regeringen fuldt ud støtter intentionerne i forslaget, næsten er mere, end man havde kunnet forvente, end man havde turdet håbe på, og med den opbakning, der ud over fra regeringen også er kommet fra partierne, ser jeg da meget frem til, at regeringen kommer med et udspil til efteråret.
Hans Kristian Skibby (DF), 2011-10-27:
Det lovforslag, som der nu er fremsat af regeringen, L 2, vil vi nu ikke tillade os at kalde for en bankpakke som sådan; jeg ved godt, at nogle ordførere synes, det ligefrem er en bankpakke, men vi mener i Dansk Folkeparti, at det er et supplement til bankpakke III, fordi det er af relativt mindre indgribende karakter.
Lene Espersen (KF), 2010-11-09:
Jeg vil gerne gentage fra førstebehandlingen, at jeg, i og med der har været de tre valgmuligheder, ikke mener, at der er nogen grund til at kritisere Frankrig for ikke at afholde et nyvalg, der vil koste op imod 100 mio. euro, alene for at vælge to nye medlemmer.
Kristian Jensen (V), 2006-03-22:
Jeg nævnte også på daværende tidspunkt begrundelsen for, at vi ikke kunne gøre det for 2006, nemlig at der i forbindelse med udarbejdelsen af finansloven for i år, hvilket jeg går ud fra at en tidligere finansminister kan bekræfte starter meget tidligt, ikke var viden om, hvor mange medarbejdere kommunerne rent faktisk overflyttede til SKAT, om hvor mange medarbejdere de sagde: Disse medarbejdere har siddet med skatteopgaven og skal med over.
Thor Pedersen (V), 2002-11-13:
Når det gælder udbetaling af sociale ydelser, er der tale om ren teknik, som også giver et positivt resultat for kommunerne, og kernen i ændringen er, at Kommunedata fremover kun skal sende båndene med oplysninger om ydelser til én bank og ikke som i dag til 275 forskellige bankforbindelser.
Gitte Lillelund Bech (V), 2013-02-21:
Torben Möger Pedersen siger: »Hvis der fra regeringen bliver taget initiativ til et samarbejde med Grønland, det private erhvervsliv og en kreds af investorer, så indgår vi gerne i en dialog.« Jeg vil bare spørge hr. Steen Gade, om ikke jeg kan forstå de tilkendegivelser, som er blevet givet fra talerstolen nu, sådan, at man fra SF's side rent faktisk meget gerne ser, at der bliver taget et sådant initiativ, og at der bliver taget den her dialog for derved netop at få undersøgt og afsøgt alle muligheder for investeringer både ind og ud af Grønland.
Henrik Dam Kristensen (S), 1999-11-02:
Det svar har Danmark haft én fortolkning af, og Kommissionen har haft en anden fortolkning, og jeg synes, det er ærgerligt, at Kommissionen ikke ville lade dem, der i realiteten har givet svaret, også afgøre tvisten mellem Danmark og Kommissionen. Så bliver der spurgt: Er vi sikre på at vinde sagen?
Vibeke Peschardt (RV), 1999-01-27:
Derfor er lovforslaget med de rammer, det lægger for de fremtidige erhvervelser, gjort så fleksibelt, at det bliver muligt for driftige og dygtige mennesker at bygge op fra bunden og lægge til og lægge ovenpå. Byggeklodsprincippet, som allerede kendes i den eksisterende lov, knæsættes og understreges af dette lovforslag.
Rasmus Prehn (S), 2015-12-17:
En anden ting er, at man er optaget af, at man har en jævn bane at spille på, hvor der er rimelige konkurrencevilkår, så der ikke kommer charlatantyper ind og underminerer løn- og arbejdsvilkårene og konkurrerer på noget, der sætter sikkerheden over styr.
Bodil Thrane (V), 1999-11-25:
er jeg nødt til at understrege, at hvis nogen skulle have glemt det, så hænger det jo sammen med miljø- og energiministerens tendens til overmod: Regeringen valgte at udforme jordforureningsloven, som om der helt sikkert var hjemmel i miljøbeskyttelsesloven til at udstede et påbud for gamle afsluttede forureningsudslip.
Peter Skaarup (DF), 2015-03-25:
Det tal er steget væsentligt i forhold til situationen lige efter terrorangrebet i Frankrig, hvor Kriminalforsorgen oplyste, at der var tale om 39 indsatte, man havde sendt videre til PET på det pågældende tidspunkt og man havde opdaget var radikaliseret, mens de havde siddet i fængsel.
Jan Køpke Christensen (FP), 1998-02-06:
Med hensyn til amterne, som jeg tidligere var inde på i en kort bemærkning, synes vi faktisk, at det er et positivt element i forslaget, og begrundelsen gav jeg også tidligere, nemlig at vi naturligvis skal dokumentere, hvor overflødige amterne er, ved at trække flere og flere opgaver væk fra dem.
Kamal Qureshi (SF), 2002-10-31:
Hvis vi nu skal forholde os til den del af diskussionen, som er politisk, det vil sige, hvordan vi arbejder med tingene herinde, så synes jeg, det er et problem, at regeringen f.eks. har fjernet tilskuddet til kostpuljer i skolerne, som var et forsøg på at tilbyde børnene sund kost en gang daglig, sådan at de frem for chips og cola kunne få kartoffelsuppe med frisk brød.
Ulla Tørnæs (V), 2004-04-27:
Der vil jeg bare lige for en ordens skyld nævne for fru Pernille Rosenkrantz-Theil, at Socialdemokratiet sammen med Det Radikale Venstre rent faktisk udarbejdede et beslutningsforslag, hvor man lige præcis anviste finansieringen af det her forslag, altså at man skulle bruge SU til hjemmeboende 18-årige på ungdomsuddannelse til at finansiere bedre vilkår for de enlige forsørgere.
Carl Valentin (SF), 2021-12-14:
Det handler ikke engang om at lukke svinefabrikker, det handler heller ikke om at sætte en stopper for antallet af svinefabrikker i Danmark, og det handler ikke om øget Christiansborgkontrol eller nye stramme regler for den her produktion – alle mulige ting, som egentlig, synes jeg, havde været fair nok –
Rasmus Prehn (S), 2016-03-16:
Man har så haft en tradition for at have det her færdiggørelsestaxameter, der belønnede de universiteter, der var bedst til det, og så har man haft Aalborg Universitet, som har været langt, langt bedre til at sikre det her end andre universiteter – hvilket jo også har rigtig meget at gøre med den måde, man vælger at tilrettelægge undervisningen på Aalborg Universitet på, hvor man arbejder projektorienteret, problembaseret, og hvor man arbejder i grupper, sådan at de studerende er med til at motivere og anspore hinanden til at passe tingene, og så det også bliver sværere for de studerende at springe fra og ikke gå op til eksamen, når det er tid til det, altså fordi man ligesom bliver motiveret til at passe det.
Per Dalgaard (DF), 2010-03-05:
Men det ændrer altså ikke ved, at de problemer, der vil være med at udbygge elnettet og trafostationerne i de områder, hvor der er ret mange, som vil have en sådan, er klare, og at den kommunikation, der skal ske fra bilen via nettet til leverandøren af el, også skal kunne finde sted.
Charlotte Dyremose (KF), 2008-12-11:
Jeg synes, det er utrolig vigtigt, at vi i folkeskolen tænker i hele mennesker med hensyn til både det, vi traditionelt tænker i som de boglige fag, og det, som vi så - hr. Per Clausen brugte udtrykket - for nemheds skyld kalder de kreative fag.
Joachim B. Olsen (LA), 2016-03-17:
Så når det er sådan, at en enlig mor på kontanthjælp med to børn i dag har 20.300 kr. udbetalt, er det rigtigt nok, at det er med børnepenge og alt muligt andet, for man lever jo af hele sin indtægt, og en person i arbejde til mindstelønnen har så 21.800 kr. udbetalt.
Peder Hvelplund (EL), 2022-02-11:
Men det, der er interessant i den her sag, er jo, hvad kommissionen oplever, og hvis det er sådan, at kommissionen kommer og siger, at de simpelt hen mangler redskaber til at få adgang til nogle oplysninger, som de ikke har kunnet få, er det klart, at så skal vi se på det; hvis der kommer en henvendelse fra kommissionen om det, er det klart, at så ser vi på det.
Mikkel Bjørn (DF), 2024-04-30:
Jeg citerer her fra et folketingssvar vedrørende flygtninges ferierejser, som ministeren har sendt mig: »Det bemærkes, at det forhold, at en flygtning har været rejst til sit hjemland, ikke nødvendigvis i sig selv er udtryk for, at flygtningen ikke længere risikerer forfølgelse ved en tilbagevenden til sit hjemland.«
Poul Nyrup Rasmussen (S), 2000-04-05:
Det er jo sådan, at man skal helst være til det møde, hvor det foregår, for at kunne spørge på den rigtige måde, men lad gå. Lad mig i stedet for sige, at det, der gav anledning til mit indlæg, var et indlæg fra hr. Peter Gæmelke, og det var ikke noget venligt indlæg.
Mads Fuglede (V), 2019-01-29:
For mig er der ingen tvivl: For mig handler de danske værdier om et fællesskab i frihed, der er forpligtende; vores fælles historie; vores geografiske tilknytning til de her bøgelyse øer; vores kristne kulturarv; vores sproglige fællesskab; frihed i tanke og tale; frihed til at være den, man vil; frihed til at vælge den vej, man selv ønsker, så længe den vej ikke indskrænker andres frihed.
Peter Skaarup (DF), 2001-03-27:
Man har aldrig gennemført det, der er en forventning om ude i befolkningen, og på et eller andet tidspunkt bliver man nok nødt til det, men det er ikke sikkert, at det sker i denne her folketingsperiode, det er heller ikke sikkert, at det sker den næste folketingsperiode, men på et eller andet tidspunkt er jeg overbevist om, det kommer.
Mette Frederiksen (S), 2024-11-05:
Og jeg har det selv sådan, at det arbejde, der er blevet lavet der, var så godt – og det, der er forhandlet frem i den grønne trepart, er i øvrigt langt bedre end noget andet, jeg kan huske vi har lavet politisk på det grønne område – at jeg tænkte, for det er sådan, jeg selv har det: Okay, det, de er nået frem til, er så godt, at det kan jeg sætte min underskrift under.
Knud Erik Hansen (SF), 2000-03-22:
Når vi snakker om centre, definerer vi ikke kun centre ud fra de fysiske forhold, og det fremgår da også af redegørelsen, at det faktisk er den samlede organisatoriske styrke og den måde, området kan præstere en samling af funktioner på, der er afgørende for, om vi kan tale om et regionalt center eller et landsdelscenter.
Jesper Petersen (S), 2013-09-10:
Så vil jeg jo mene, at det er godt, også for vores virksomheder, at vi har en regering, der sørger for, at der er stabilitet om økonomien, og også at det ikke bare handler om hurtigst muligt at få fremrykket skattelettelser, altså at vi også vil investere massivt i uddannelse, massivt på anlægsområdet, der her og nu sætter gang i efterspørgslen til forskellige virksomheder rundtomkring i landet, så de kan holde hjulene kørende.
Jens Henrik Thulesen Dahl (DF), 2021-12-09:
Lige nu har vi så et system, hvor KL laver en aftale årligt med regeringen om, hvordan pengene skal bruges, og hvor mange penge der må bruges, og på basis af det forløb, der har været i sommer, ligger der for mig at se et ganske åbenlyst behov for at se på systemet, netop på baggrund af de erfaringer.
Karen Jespersen (V), 2007-10-10:
Helt umiddelbart har jeg ikke nogen planer om at foretage mig noget i den anledning, men der er jo under alle omstændigheder en række initiativer i den sociale lovgivning, som alle borgere kan drage nytte af, hvis der er behov for det, og det gælder selvfølgelig også de familier her.
Lone Loklindt (RV), 2011-11-18:
Men så vil jeg også gerne gøre opmærksom på, at det vigtige i virkeligheden er, at de borgere, der ikke er vant til at bruge internettet, også får oplysninger om, at det f.eks. er på biblioteket eller i borgerserviceafdelinger, de kan få hjælp til at kigge på det her og finde de der oplysninger, der nu er vigtige for den enkelte borger at kende.
Jan Johansen (S), 2017-04-05:
Hvad er ministerens holdning til et forslag om, at man skal kunne få fjernet lejligheder, der har været til leje ud over de 60 dage på 1 år, fra Airbnb’s liste, da der er risiko for, at lejligheder, der udlejes gennem Airbnb, i de dele af landet, hvor der i forvejen er boligmangel, bruges som de facto-hoteller, som omtalt på www.altinget.dk?
Morten Bødskov (S), 2004-01-30:
Vi havde gerne set, at regeringen efterfølgende havde præsenteret eller fremlagt en mere ambitiøs strategi for, hvordan den kriminalitet, som desværre begås af børn også under 15 år og særligt af 15-17 årige unge, som er blevet voldsommere, kunne håndteres ved en tidligere og mere effektiv forebyggelse. Med de her ord er Socialdemokraterne positivt indstillet over for lovforslaget og selvfølgelig også dets videre udvalgsbehandling.
Niels Flemming Hansen (KF), 2022-05-03:
Da vi forhandlede for nogle måneder siden, sagde regeringen til os, at den kun ville stemme for sine egne forslag, hvis vi så samtidig gik med til at stemme for at sende en masse gaver til fagforeningerne, herunder et højere fradrag for fagforeningskontingenter og reducering af fradragene for private lønsikringer.
Merete Riisager (LA), 2012-03-30:
Det, at der er mobilitet inden for Europa, er faktisk noget, der kan løfte det i forhold til et af de problemer, som tynger os på nationalt plan, nemlig det, at mange danske sommerhusejere føler sig i stavnsbundet, og at der er borgmestre, som i de berørte områder igen og igen efterspørger en åbning i forhold til et salg til udenlandske købere.
Lars Boje Mathiesen (BP), 2025-12-04:
Ja, det var, at det hjalp dem i de højeste indkomstdeciler, altså indkomstdecil 9 og 10, som er dem, der har mest indtægt, mens dem, som var i laveste indkomstgruppe, altså 1 og 2, oplevede, at det blev dyrere.
Per Clausen (EL), 2008-01-18:
Men jeg vil bare gentage mit spørgsmål til fru Karin Nødgaard: Er det sådan, at Dansk Folkeparti vil være med til at gøre andet i forhold til Danmarks Radios drift - lad os så sige drift for ikke at blive ved med at snakke om Enhedslistens forslag, for det kan selvfølgelig pr. definition ikke vedtages - altså, er der noget andet, Danmarks Radio kunne finde på at gøre for at afhjælpe Danmarks Radios problemer i forhold til driften end at se, om der kommer nogle løse licensmidler, som DR godt må få, hvis de kommer?
Christian Juhl (EL), 2019-03-01:
Men i det her tilfælde markerer vi med en forklaring – det var derfor, jeg brugte lidt tid på det i min ordførertale – at vi stemmer gult af de grunde, som jeg har nævnt, nemlig fordi vi er inderlige modstandere af NATO, men vi vil da overhovedet ikke blande os i, om I vil give dem tilladelse til det; vi vil ikke engang forsøge på at stemme det ned i salen.
Peter Skaarup (DF), 2000-01-20:
Kan vi i Danmark være medvirkende til at fremkalde en ændring i verdenspolitikken, så man kan komme de her problemer i forkøbet, jamen så er vi nået meget langt, og derfor bør vi selvfølgelig i lighed med, hvad andre lande også har gjort, sørge for at forske i de her ting og nå frem til nogle resultater, der kan bruges af andre. Vi synes så også, som SF's ordfører, hr. Kaj Stillinger, var inde på, at der er mange af de her enheder i Danmark, at der efterhånden er mange centre, der beskæftiger sig med de her ting.
Christine Antorini (S), 2008-01-10:
Mit spørgsmål er, om ministeren anerkender, at det er i orden med et loft i folkeskolen, og om man så kunne forestille sig, at ministeren kunne se, at det også kunne give det samme kvalitetsløft på de gymnasiale uddannelser, hvor vi ikke mindst fra hhx ved, at der måske er op til 35 eller 36 elever pr. klasse.
Jacob Jensen (V), 2019-04-30:
Altså, jeg synes, det vil være rimeligt, at man har et sammenligneligt grundlag, og så kan man diskutere, om det så skal være den ene procent eller den anden procent – det er jo netop den vurdering, der ligger i forskellige lande, sådan som det også rigtigt bliver refereret – men at man har den samme diskonteringsfaktor for alle de investeringer, vi foretager her fra landet.
Stine Brix (EL), 2013-05-17:
Derfor mangler den anden del sådan set i det arbejde, som foregår i den arbejdsgruppe, og det er jo derfor, at vi fremsætter beslutningsforslaget for også at få en diskussion af det for transpersoner meget, meget vigtige og meget symbolske i, at de i dag er klassificeret i det kapitel, der handler om psykiske sygdomme.
Kim Behnke (FRI), 2000-11-28:
Det er ikke et udtryk for brud på det broderlige sammenhold blandt nej-partier osv., men det er et udtryk for, at lige præcis når det gælder frihandelstanken, ikke kun internt i EU, men i mindst lige så høj grad i forhold til WTO-samarbejdet, er det nødvendigt, at EU taler med én stemme, og specielt når vi bliver flere EU-lande, bliver det i endnu højere grad vigtigt, at denne stemme høres klart og entydigt, og ikke, at lande skal optræde individuelt.
Preben Bang Henriksen (V), 2021-11-23:
Må jeg ikke godt lige spørge: Hvis man tager et konkret eksempel med en pige, der er ved at blive voldtaget i en skov, eller eksemplet med brandstiftelserne i Fjerritslev, eller hvad det nu er, hvad hjælper ansigtsgenkendelse i lufthavne, nummerpladegenkendelse og kameraovervågning på kritiske steder så i forhold til opklaringen af den slags forbrydelser, og hvad mener ministeren faktisk om organisationer, der bruger de her eksempler?
Jeppe Kofod (S), 2021-03-17:
I EU-regi har vi EU's menneskerettighedsdialoger med de enkelte lande, men også de geografiske sanktionsregimer, og senest med det nye globale menneskerettighedssanktionsregime har vi sådan set styrket vores mulighed for at lægge pres på de regeringer, som begår krænkelser.
Hanne Agersnap (SF), 2009-02-27:
Vi er derfor enige med forslagsstillerne i, at de studerende kan have brug for en instans, der kan bistå ved klagesager vedrørende uddannelsessteder eller myndighederne og således øge de studerendes retssikkerhed, men også på den måde øge kvaliteten i sagsbehandlingen af afgørelser fra institutioner og myndigheder ved at gøre opmærksom på uhensigtsmæssigheder og dårlige afgørelser.
Christian Friis Bach (RV), 2023-05-04:
Så det har virket, og det kan virke igen, det vil sikre lige rettigheder, og det vil sikre bedre muligheder, det vil styrke integrationen, det vil styrke demokratiet, og det vil styrke Danmark, og det er jo derfor, vi går ind for forslaget, og vi håber, at andre vil gå med.
Henning Hyllested (EL), 2014-11-28:
Jeg forsøgte sådan bare lige at gøre opmærksom på, at hvis man er derude, hvor man alligevel er ved at lægge sig ud med, ja, i det her tilfælde hele branchen, så kan man jo lige så godt gå ind og vælge side og sige, at så tager vi i hvert fald nogle af dem.
Henning Urup (V), 1999-04-20:
Heldigvis er langt den overvejende del af vore skoler og uddannelsesinstitutioner yderst velfungerende og uden berøring med de problemstillinger, der nævnes i beslutningsforslaget. Venstre er helt enig i sigtet med at sikre et godt undervisningsmiljø og hilser velkommen, at der sættes fokus på området.
Jens Hald Madsen (V), 2000-10-26:
Men at begynde at sige, at det oplæg, jeg kommer med, som går ud på, at jeg ønsker en reel debat, så befolkningen kan se, hvad vi får for vores penge, at det er skadelig virksomhed - nu skal jeg passe på med mit begreb om at spille hellig - men det er da fantastisk, at fordi at man sætter nogle spørgsmålstegn ved den danske ulandsbistand, så er det ensbetydende med, at det er negativ kritik.
Nikolaj Villumsen (EL), 2016-05-17:
Jeg må bare sige, at helt personligt oplevede jeg meget, meget klart i den periode, at det virkede, som om politiet følte, de havde et politisk pres på sig på grund af lømmelpakken, der gjorde, at de ikke tøvede med at foretage så voldsomt et indgreb, der grundlæggende satte afviklingen af verdens på daværende tidspunkt største klimademonstration i fare og kunne have ført til voldsomme uroligheder i København, hvis ikke det var lykkedes os som demonstrationsledere at holde styr på tropperne.
Eigil Andersen (SF), 2009-11-12:
Men desværre har vi de her meget skræmmende tal fra Arbejderbevægelsens Erhvervsråd, som viser, at der er knap en halv million lønmodtagere, som ikke er medlemmer af en a-kasse, og af dem er der 275.000, som ikke kan få kontanthjælp, fordi de har en ægtefælle med en indtægt.
Claus Hjort Frederiksen (V), 2010-01-27:
Bl.a. med udgangspunkt i udviklingen i den private sektor siden 2002 justerede regeringen så i foråret sidste år på ordningens rammer, og regeringen har således i efteråret 2009 som led i aftalen fra april 2009 udmeldt et katalog af referencetakster, der skal hjælpe Danske Regioner og de danske sygehuse med at få et bedre oplyst grundlag til brug i forhandlingerne om takster under det udvidede frie sygehusvalg.
Rasmus Lund-Nielsen (M), 2023-04-11:
Jeg har jo selv været underviser på universitetet i 10 år, og jeg oplever egentlig, at rigtig mange studerende synes, at det faktisk er en ret stor omvæltning, altså det her med at blive undervist på primært dansk igennem 12 år og så pludselig på universitetet at skulle undervises og læse et stort pensum på engelsk.